CELEX: 62021CN0707
Language: mt
Date: 2021-11-24 00:00:00
Title: Kawża C-707/21: Talba għal deċiżjoni preliminari mressqa mill-Cour de cassation (Franza) fl-24 ta’ Novembru 2021 – Recamier SA vs BR

7.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 64/20
            
         
      Talba għal deċiżjoni preliminari mressqa mill-Cour de cassation (Franza) fl-24 ta’ Novembru 2021 – Recamier SA vs BR
      (Kawża C-707/21)
      (2022/C 64/31)
      Lingwa tal-kawża: il-Franċiż
      
         Qorti tar-rinviju
      
      Cour de cassation
      
         Partijiet fil-kawża prinċipali
      
      
         Rikorrent: Recamier SA
      
         Konvenut: BR
      
         Domandi preliminari
      
      
                  1)
               
               
                  L-Artikolu 33(1) tar-Regolament tal-Kunsill (KE) Nru 44/2001 tat-22 ta’ Diċembru 2000 dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali (1), magħruf bħala “Brussell I”, għandu jiġi interpretat fis-sens li d-definizzjoni awtonoma tal-awtorità ta’ res judicata tkopri l-kundizzjonijiet u l-effetti kollha tagħha jew li parti tista’ tiġi ddeterminata mil-liġi tal-qorti li quddiemha tressqet il-kawża u/jew mil-liġi tal-qorti li tat id-deċiżjoni?
               
            
                  2)
               
               
                  Fl-ewwel ipoteżi, it-talbiet imressqa quddiem il-qrati ta’ żewġ Stati Membri għandhom jitqiesu, fid-dawl tad-definizzjoni awtonoma tal-awtorità ta’ res judicata, bħala li għandhom l-istess kawżali meta r-rikorrent jallega fatti identiċi iżda jinvoka motivi differenti?
               
            
                  3)
               
               
                  Żewġ talbiet ibbażati, waħda fuq responsabbiltà kuntrattwali u l-oħra fuq responsabbiltà delittwali, iżda bbażati fuq l-istess relazzjoni legali, bħall-eżekuzzjoni ta’ mandat ta’ direttur, għandhom jitqiesu li għandhom l-istess kawżali?
               
            
                  4)
               
               
                  Fit-tieni ipoteżi, l-Artikolu 33(1) tar-Regolament Nru 44/2001, li bis-saħħa tiegħu ġie deċiż li deċiżjoni ġudizzjarja għandha tiċċirkola fl-Istati Membri bl-istess portata u bl-istess effetti bħal dawk li għandha fl-Istat Membru fejn tkun ingħatat, jeħtieġ li jsir riferiment għal-liġi tal-qorti ta’ oriġini jew jawtorizza, fir-rigward tal-konsegwenzi proċedurali marbuta magħha, l-applikazzjoni tal-liġi tal-qorti li quddiemha ntalbet l-eżekuzzjoni?
               
            
         (1)  ĠU Edizzjoni Speċjali bil-Malti, Kapitolu 19, Vol. 4, p. 42.